El Mercat Municipal L’Almara sorteja tres cafeteres elèctriques, pel Dia del Pare
2025-07-24

Una nova campanya de fidelització del comerç local s’ha llançat, en el Mercat Municipal l’Almara, amb motiu del Dia del Pare. Amb la col·laboració de l’Ajuntament, a través de la Regidoria de Mercats i Comerç, dirigida per Rossa Coca, i juntament amb CEMEF i Codemer, el Mercat Municipal sortejarà tres cafeteres elèctriques pel Dia del Pare.

Com és habitual, participar és molt fàcil. Amb cada compra que es realitze en els comerços del mercat L’Almara, els clients i clienres rebran un bitllet que caldrà emplenar amb les dades personals i dipositar-lo en la urna que s’haurà habilitat al mercat,  per a així poder participar en el sorteig de les tres cafeteres . El sorteig que se celebrarà el 16 de març a les 12.00 hores.

Després de conéixer el nom de les persones guanyadores, les cafeteres s’entregaran, en el mercat, el dissabte 25 de març, a les 12.00 hores.